Волфганг Борхерт
Раздяла

Превод от немски: Венцеслав Константинов, —

chitanka.info

Дай ми розата-уста

за една целувка само.

Днес поемам през нощта

на пътуване голямо.

Дай ми светлия си скут

за една молитва в мрака.

Спри в душата всеки смут!

— Чуй морето как ме чака.

Дай ми меките коси

бързо за една надежда:

Че любов ще ме спаси —

дай ми светлата надежда!

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.